ΓΡΑΠΤΗ ΕΡΩΤΗΣΗ E-1019/02

υποβολή: Charles Tannock (PPE-DE) προς την Επιτροπή

(12 Απριλίου 2002)

Θέμα: Περιφερειακή πολιτική με ιδιαίτερη αναφορά στη Σλοβακία και άλλεςποψήφιες για ένταξη χώρες

Στην Ευρωπαϊκή Ένωση ορισμένα κράτη μέλη είναι συνταγματικές μοναρχίες και άλλα δημοκρατίες. Και οι δύο αυτές μορφές διακυβέρνησης είναι απολύτως σύμφωνες με τις Ευρωπαϊκές Συνθήκες.

Κατ' ανάλογο τρόπο, ορισμένα κράτη μέλη, όπως η Γερμανία και η Ισπανία έχουν επιλέξει να καθιερώσουν, συνταγματικά, κυβερνητικές δομές με έντονα περιφερειακό χαρακτήρα, ενώ άλλα, όπως η Γαλλία και το Ηνωμένο Βασίλειο προτιμούν να διατηρούν περισσότερο παραδοσιακές συγκεντρωτικές δομές. Αυτά είναι θέματα εθνικής επιλογής και ας μην ξεχνάμε, για παράδειγμα, την Πορτογαλία η οποία, μερικά χρόνια πριν, επέλεξε, με δημοψήφισμα, να απορρίψει μια διάρθρωση με εντονότερο περιφερειακό χαρακτήρα.

Ανακοινώθηκε, πρόσφατα, ότι ο Πρωθυπουργός της Σλοβακίας, κ. Mikuls Dzurinda, απευθυνόμενος στο λαό της χώρας του, είπε ότι η προετοιμασία για την είσοδο στην Ευρωπαϊκή Ένωση απαιτεί όχι μόνο την καθιέρωση στατιστικής ονοματολογίας εδαφικών ενοτήτων (NUTS) για λόγους διάθεσης και κατανομής των πόρων των διαρθρωτικών ταμείων, όπως επιβάλλει το κεκτημένο, αλλά και τη δημιουργία περιφερειακών κυβερνήσεων. Μπορεί η Επιτροπή να επιβεβαιώσει εάν οι πληροφορίες αυτές αληθεύουν ή όχι και, σε περίπτωση που αληθεύουν, εάν η Επιτροπή άφησε, κατά κάποιο τρόπο, τον κ. Dzurinda ή ηγέτες άλλωνποψηφίων χωρών να καταλάβουν ότι έτσι έχουν τα πράγματα·

Το Ηνωμένο Βασίλειο, με πληθυσμό εξήντα εκατομμύρια κατοίκους, έχει δέκα περιφέρειες (αλλά όχι δέκα περιφερειακές κυβερνήσεις). Όσον αφορά τις προϋποθέσεις που απαιτούνται για τις εδαφικές ενότητες, μπορεί η Επιτροπή να μας πει αν πιστεύει ότι η εθνική επικράτεια της Σλοβακίας, με πληθυσμό πεντέμισυ μόνον εκατομμύρια κατοίκους, θα μπορούσε να θεωρηθεί και ως περιφέρεια για τους σκοπούς του κεκτημένου, και ποια πιστεύει η Επιτροπή ότι είναι η βέλτιστη έκταση και ο πληθυσμός μιας περιφέρειας στο πλαίσιο των ταξινομήσεων NUTS;

Απάντηση του κ. Barnier εξ ονόματος της Επιτροπής

(6 Ιουνίου 2002)

Τα θέματα της αποκέντρωσης και της εσωτερικής πολιτικής και διοικητικής οργάνωσης των κρατών μελώνπάγονται αποκλειστικά στην αρμοδιότητα κάθε κράτους μέλους. Ωστόσο, η Επιτροπή δενπέδειξε ποτέ σε καμία από τιςποψήφιες χώρες τη δημιουργία περιφερειακών κυβερνήσεων.

Εντούτοις η Ένωση χρειάζεται ένα κατάλληλο πλαίσιο που να βασίζεται σε αντικειμενικά στατιστικά κριτήρια για την εφαρμογή της περιφερειακής πολιτικής που χρηματοδοτείται από τα Διαρθρωτικά Ταμεία. Η στατιστική ονοματολογία εδαφικών ενοτήτων (NUTS) καταρτίστηκε από την Επιτροπή για ναπάρχει ένα ενιαίο και συνεκτικό συγκρίσιμο σύστημα ταξινόμησης των περιφερειών της Ένωσης για την κατάρτιση των κοινοτικών περιφερειακών στατιστικών. Από το 1989 η ονοματολογία αυτή χρησιμοποιείται για την αναγνώριση των στοχοθετημένων περιφερειών ώστε να εξασφαλιστεί η συγκέντρωση των κοινοτικών ενισχύσεων.

Έτσι, και σύμφωνα με τον κανονισμό(ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα Διαρθρωτικά Ταμεία(1), οι περιφέρειες που είναι επιλέξιμες για τον στόχο 1, για την περίοδο 2000-2006, είναι περιφέρειες που αντιστοιχούν στο επίπεδο NUTS II (των οποίων το ακαθάριστο εθνικό προϊόν (ΑΕΠ) ανά κάτοικο είναι χαμηλότερο από το 75 % του κοινοτικού μέσου όρου). Οι αρχές διαχείρισης ορίζονται από το κράτος μέλος σε εθνικό, περιφερειακό ή τοπικό επίπεδο.

Για να θεσπίσει μία στερεή και διαφανή νομική βάση, η Επιτροπή ενέκρινε, στις 14 Φεβρουαρίου 2001, πρόταση κανονισμού του Κοινοβουλίου και του Συμβουλίου σχετικά με τον καθορισμό κοινής ονοματολογίας των στατιστικών εδαφικών ενοτήτων (NUTS)(2), η οποία αποτέλεσε αντικείμενο έκθεσης του Κοινοβουλίου και συζητείται προς το παρόν στο Συμβούλιο. Η πρόταση κανονισμού προβλέπει μέσες διαστάσεις για τις εδαφικές ενότητες στο επίπεδο NUTS II που περιλαμβάνονται στην ψαλίδα των 800 000 και 3 εκατ. κατοίκων.

Η επέκταση της ονοματολογίας NUTS στιςποψήφιες χώρες συμφωνήθηκε μεταξύ της ενδιαφερόμενης χώρας και της Επιτροπής. Στο πλαίσιο αυτό, το σύνολο του εδάφους της Σλοβακίας θεωρείται περιφέρεια επιπέδου NUTS I. Τέσσερις εδαφικές ενότητεςπάγονται στο επίπεδο NUTS II.

(1) ΕΕ L 161 της 26.6.1999.

(2) ΕΕ C 180 E της 26.6.2001.